Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 340/15/5502	Čadca, 19.5.2015
EEČ : 2-37-113-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1.	Ako otec syna XXXXX, nar. XXXXX, ktorý je vo výchove a starostlivosti u svojej matky XXXXX, nar. XXXXX, bytom XXXXX, si úmyselne riadne neplnil svoju vyživovaciu povinnosť, k vyživovacej povinnosti bol zaviazaný právoplatným rozsudkom Okresného súdu v Karvinej, pobočka Havířov pod spisovou značkou XXXXX zo dňa XXXXX právoplatný dňom XXXXX a to prispievať mesačne na výživnom v sume 2.000,-- Kč, ktoré mal platiť vždy do 1. dňa v mesiaci vopred k rukám matky, neplatil výživné v dobe od mesiaca jún 2014, čím za uvedené obdobie na výživnom dlhoval  22.000,-- Kč, uhradil 7.993,-- Kč, čím na výživnom dlhoval 16.007,-- Kč,
2.	si úmyselne riadne neplnil svoju vyživovaciu povinnosť voči nevydatej matke XXXXX, nar. XXXXX, bytom XXXXX, k vyživovacej povinnosti bol zaviazaný právoplatným rozsudkom Okresného súdu v Karvinej, pobočka Havířov pod spisovou značkou XXXXX zo dňa XXXXX, právoplatný dňom XXXXX a to prispievať mesačne na výživnom v sume 500,-- Kč, ktoré mal platiť vždy do 1. dňa v mesiaci vopred k rukám XXXXX, neplatil výživné v dobe od mesiaca október 2013 do mesiaca júl 2014, čím za uvedené obdobie na výživnom dlhoval  5.000,-- Kč.

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ XXXXX pod ČVS:ORP-359/SB-CA-2015 zo dňa 23.04.2015 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku, vznesené obvinenie XXXXX, pre prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je uvedené vo výrokovej časti uznesenia. 

Dňa 18.05.2015 predložil poverený príslušník PZ spisový materiál s návrhom na zastavenie trestného stíhania, pričom svoj návrh odôvodnil tým, že obvinený výživné v plnej výške uhradil, čím využil ustanovenie §  86  odsek 1 písmeno a) Trestného zákona. 

Preskúmaním spisového materiálu bolo zistené, že návrh povereného príslušníka je dôvodný.

Obvinený XXXXX dňa 10.05.2015 doložil do spisu kópie medzinárodných platobných bankových príkazov na sumy 5.000,-- Kč a 14.007,-- Kč zo dňa 02.05.2015 a na sumu 2.000,-- Kč zo dňa 03.05.2015, Poštovej banky a.s., pobočka Žilina 10.

Svedkyňa - poškodená XXXXX potvrdila, že dňa 13.05.2015 obdržala poštou, všetky tri hore uvedené sumy, čím XXXXX splatil celý dlh na výživnom. 

Prečinu zanedbania povinnej výživy podľa § 207 odsek 1 Trestného zákona, sa dopustí ten, kto najmenej tri mesiace v období dvoch rokov neplní, čo aj z nedbanlivosti, povinnosť vyživovať alebo zaopatrovať iného.

Podľa § 86 odsek 1 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo  nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa ustanovenia § 215 odsek 1 písmeno h) Trestného  poriadku prokurátor zastaví trestné stíhanie, ak zanikla trestnosť činu. 

Vzhľadom k tomu, že obvinený využil ustanovenie § 86 odsek 1 písmeno a) Trestného zákona a zameškané výživné v plnej výške uhradil, rozhodol som preto tak, ako je vo výroku tohto uznesenia uvedené a trestné stíhanie obvineného XXXXX som v zmysle § 215 odsek 1 písmeno h) Trestného poriadku zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Miloš Kováč
prokurátor